## Vegyszerek

Az iskolai laboratóriumban fogytán vannak a vegyszerek. Az *adatok.txt* állományban rendelkezésre állnak az aktuális rendelés adatai.

Táblázatkezelő program segítségével oldja meg a következő feladatokat!

*A megoldás során vegye figyelembe a következőket!*

* *Segédszámításokat a K oszloptól jobbra végezhet.*
* *Amennyiben lehetséges, a megoldás során képletet, függvényt, hivatkozást használjon, hogy az alapadatok módosítása esetén is a kívánt eredményeket kapja!*
* *A részfeladatok között van olyan, amely egy korábbi feladat eredményét használja fel. Ha a korábbi részfeladatot nem sikerült teljesen megoldania, használja a megoldását úgy, ahogy van, vagy írjon be egy valószínűnek tűnő eredményt, és azzal dolgozzon tovább! Így ugyanis pontokat kaphat erre a részfeladatra is.*

1. Töltse be a tabulátorokkal tagolt, UTF-8 kódolású *adatok.txt* szövegfájlt a táblázatkezelő munkalapjára az *A1*-es cellától kezdődően! Munkáját *vegyszerek* néven mentse el a táblázatkezelő alapértelmezett formátumában! A munkalap neve „vegyszerrendelés” legyen!
2. Az *E2:E25* tartomány celláiban képlet segítségével adja meg a bruttó egységárakat! A bruttó egységár kiszámításánál hivatkozzon a *B27*-es cellában található ÁFA-értékre! A kiszámított értékeket függvénnyel kerekítse egészekre!
3. A *G2:G25* tartomány celláiban képlettel számítsa ki a bruttó egységár és a rendelt mennyiség felhasználásával az egyes vegyszerekért fizetendő összegeket!
4. A drága rendeléseket jobban át kell gondolni. A *H2:H25* tartomány celláiban képlet segítségével jelenjen meg egy „!”, ha 10000 Ft felett van a fizetendő érték! Egyéb esetben semmi ne jelenjen meg a cellákban!
5. A *G27*-escellában számítsa ki a rendelés összesített értékét!
6. A *B29*-es és *B30*-as cellákban képlet segítségével adja meg, hányféle szilárd (***„g”***), illetve hányféle folyékony (***„ml”***) vegyszer van a rendeltek között!
7. A *B32*-es cellában határozza meg a legnagyobb fizetendő összeget! A *B33*-as cellában adja meg az előbbi összeghez tartozó vegyszer nevét!
8. A táblázat formázását a következő leírás és a minta alapján végezze el!
   1. A *D*, *E* és *G* oszlopok számot tartalmazó celláiban és a *B32*-es cellában állítson be pénznem formátumot! A pénzösszegek tizedesjegy nélkül jelenjenek meg!
   2. A *B29*-es és *B30*-as cellákban meghatározott számok után, a minta szerint jelenjen meg a „tétel” szó!
   3. A *C2:C25*, *F2:F25* és *H2:H25* tartomány celláiban a tartalmat igazítsa vízszintesen középre!
   4. Az *A1:H1* tartomány celláiban a szövegeket vízszintesen és függőlegesen is igazítsa középre!
   5. Az *F2:F25* tartomány egynél több kiszerelési egységet tartalmazó celláira állítson be zöld hátteret!
   6. Az *A1:H25* tartományt lássa el vékony szegéllyel, de az *1*. és a *25*. sor alatt dupla vonalas szegély legyen látható!
   7. Az *A1:H1* tartomány celláinak állítson be szürke hátteret! Végezzen cellaegyesítést a minta szerint! Az *A1:H1* tartomány celláiban a szövegek tördelése a mintának megfelelően történjen!
   8. Az *F27:G27* tartomány celláiban az összesítést a minta szerint formázza meg!
   9. Az *A:H* oszlopok szélességét úgy állítsa be, hogy minden adat olvasható legyen! A *D, E* és *F* oszlopok szélességét egyformára állítsa be!
9. Készítsen diagramot a minta szerint a vegyszerek nevének és a fizetendő összegnek a felhasználásával!
   1. A legmagasabb oszlopot emelje ki eltérő színnel!
   2. Az y tengely léptéke 2500 legyen!
   3. A diagram a táblázat alatt, a mintának megfelelő tartományt fedve jelenjen meg!
   4. A diagram címe a „Fizetendő összegek vegyszerenként” szöveg legyen!

**Minta:**

